CELEX: 22008D0001
Language: hu
Date: 2008-02-01 00:00:00
Title: Az EGT Vegyes Bizottság 1/2008 határozata ( 2008. február 1. ) az EGT-megállapodás I. mellékletének (Állat- és növény-egészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról

12.6.2008   
            
            
               HU
            
            
               Az Európai Unió Hivatalos Lapja
            
            
               L 154/1
            
         
      AZ EGT VEGYES BIZOTTSÁG 1/2008 HATÁROZATA
   
   (2008. február 1.)
   az EGT-megállapodás I. mellékletének (Állat- és növény-egészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2007. december 7-i 152/2007 EGT vegyes bizottsági határozat (1) módosította.
            
         
               (2)
            
            
               A megállapodás II. mellékletét a 2007. december 7-i 154/2007 EGT vegyes bizottsági határozat (2) módosította.
            
         
               (3)
            
            
               Az egyes élelmiszerek nitráttartalmának hatósági ellenőrzésére szolgáló mintavételi és vizsgálati módszerek megállapításáról szóló, 2006. december 19-i 1882/2006/EK bizottsági rendeletet (3) bele kell foglalni a megállapodásba.
            
         
               (4)
            
            
               Az élelmiszerek ólom-, kadmium-, higany-, szervetlen vegyületben lévő ón-, 3-MCPD- és benzo(a)pirén-tartalmának hatósági ellenőrzése céljából végzett mintavétel és vizsgálat módszereinek megállapításáról szóló, 2007. március 28-i 333/2007/EK bizottsági rendeletet (4) bele kell foglalni a megállapodásba.
            
         
               (5)
            
            
               A 882/2004/EK európai parlamenti és tanácsi rendeletben meghatározott egységes integrált többéves nemzeti ellenőrzési terv tagállamok általi elkészítését segítő iránymutatásokról szóló, 2007. május 21-i 2007/363/EK bizottsági határozatot (5) bele kell foglalni a megállapodásba.
            
         
               (6)
            
            
               A 333/2007/EK rendelet hatályon kívül helyezi a megállapodásba foglalt 2001/22/EK (6), 2004/16/EK (7) és 2005/10/EK (8) bizottsági irányelvet, amelyek ebből következően a megállapodás tekintetében hatályukat vesztik.
            
         
               (7)
            
            
               E határozat Liechtensteinre nem alkalmazandó.
            
         
               (8)
            
            
               Az I. melléklet I. fejezete tekintetében e határozat az I. melléklet I. fejezete bevezető részének 2. bekezdésében meghatározott átmeneti időszakkal alkalmazandó Izlandra azon területek tekintetében, amelyeket az e fejezetnek az EGT Vegyes Bizottság 2007. október 26-i 133/2007 határozata általi felülvizsgálatát megelőzően nem alkalmaztak Izlandra,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. melléklete a következőképpen módosul:
   
               1.
            
            
               Az I. fejezet 1.2. részének 138. pontja (a Bizottság 2007/142/EK határozata) után a következő pontot kell beilleszteni:
               
                           „139.
                        
                        
                           
                              32007 D 0363: a Bizottság 2007. május 21-i 2007/363/EK határozata a 882/2004/EK európai parlamenti és tanácsi rendeletben meghatározott egységes integrált többéves nemzeti ellenőrzési terv tagállamok általi elkészítését segítő iránymutatásokról (HL L 138., 2007.5.30., 24. o.).”
                        
                     
         
               2.
            
            
               A II. fejezet 31m. pontja (az Európai Parlament és a Tanács 183/2005/EK rendelete) után a következő pontot kell beilleszteni:
               
                           „31n.
                        
                        
                           
                              32007 D 0363: a Bizottság 2007. május 21-i 2007/363/EK határozata a 882/2004/EK európai parlamenti és tanácsi rendeletben meghatározott egységes integrált többéves nemzeti ellenőrzési terv tagállamok általi elkészítését segítő iránymutatásokról (HL L 138., 2007.5.30., 24. o.).”
                        
                     
         2. cikk
   A megállapodás II. melléklete a következőképpen módosul:
   
               1.
            
            
               A XII. fejezet 54zzzn. pontja (a Bizottság 1883/2006/EK rendelete) után a következő pontokat kell beilleszteni:
               
                           „54zzzo.
                        
                        
                           
                              32006 R 1882: a Bizottság 2006. december 19-i 1882/2006/EK rendelete az egyes élelmiszerek nitráttartalmának hatósági ellenőrzésére szolgáló mintavételi és vizsgálati módszerek megállapításáról (HL L 364., 2006.12.20., 25. o.).
                        
                     
                           54zzzp.
                        
                        
                           
                              32007 R 0333: a Bizottság 2007. március 28-i 333/2007/EK rendelete az élelmiszerek ólom-, kadmium-, higany-, szervetlen vegyületben lévő ón-, 3-MCPD- és benzo(a)pirén-tartalmának hatósági ellenőrzése céljából végzett mintavétel és vizsgálat módszereinek megállapításáról (HL L 88., 2007.3.29., 29. o.).
                        
                     
                           54zzzq.
                        
                        
                           
                              32007 D 0363: a Bizottság 2007. május 21-i 2007/363/EK határozata a 882/2004/EK európai parlamenti és tanácsi rendeletben meghatározott egységes integrált többéves nemzeti ellenőrzési terv tagállamok általi elkészítését segítő iránymutatásokról (HL L 138., 2007.5.30., 24. o.).”
                        
                     
         
               2.
            
            
               A XII. fejezet 54zj. pontját (a Bizottság 2001/22/EK irányelve), 54zzn. pontját (a Bizottság 2004/16/EK irányelve) és 54zzs. pontját (a Bizottság 2005/10/EK irányelve) törölni kell.
            
         3. cikk
   Az 1882/2006/EK és a 333/2007/EK rendeletnek, valamint a 2007/363/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2008. február 2-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (9), vagy pedig a 2007. október 26-i 137/2007 EGT vegyes bizottsági határozat hatálybalépése napján, attól függően, hogy melyik a későbbi időpont.
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. február 1-jén.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 124., 2008.5.8., 11. o.
   
   
      (2)  HL L 124., 2008.5.8., 15. o.
   
   
      (3)  HL L 364., 2006.12.20., 25. o.
   
   
      (4)  HL L 88., 2007.3.29., 29. o.
   
   
      (5)  HL L 138., 2007.5.30., 24. o.
   
   
      (6)  HL L 77., 2001.3.16., 14. o.
   
   
      (7)  HL L 42., 2004.2.13., 16. o.
   
   
      (8)  HL L 34., 2005.2.8., 15. o.
   
   
      (9)  Alkotmányos követelmények fennállását nem jelezték.